ddrg/super_eurlex huggingface dataset:
Euroopa Liidu Teataja L 168 , 23/06/2001 Lk 0017 - 0017



Komisjoni määrus (EÜ) nr 1235/2001, 22. juuni 2001, millega muudetakse määrust (EÜ) nr 1529/2000, millega kehtestatakse loetelu Cannabis sativa L. sortidest, mis vastavad nõukogu määruse (EMÜ) nr 2358/71 alusel antava abi saamise tingimustele EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. oktoobri 1971. aasta määrust (EMÜ) nr 2358/71 seemneturu ühise korralduse kohta, [1] viimati muudetud määrusega (EÜ) nr 2371/2000, [2] eriti selle artikli 3 lõiget 6, ning arvestades järgmist: (1) Komisjoni määruse (EÜ) nr 1529/2000 [3] artiklis 1 on sätestatud, et määruse (EMÜ) nr 2358/71 artikli 3 lõike 6 alusel antava abi saamise tingimustele vastavad Cannabis sativa L. sordid on loetletud komisjoni 28. aprilli 1989. aasta määruse (EMÜ) nr 1164/89 (milles sätestatakse kiulina ja kanepi toetust käsitlevad üksikasjalikud eeskirjad) [4] B lisas. Kõnealune määrus tunnistatakse kehtetuks alates 1. juulist 2001 komisjoni määrusega (EÜ) nr 245/2001, [5] millega kehtestatakse nõukogu määruse (EÜ) nr 1673/2000 (kiu tootmiseks kasvatatava lina ja kanepi turu ühise korralduse kohta) [6] üksikasjalikud rakenduseeskirjad. (2) Määruse (EMÜ) nr 2358/71 alusel toetuse andmise korra ühtse kohaldamise tagamiseks kogu ühenduses tuleks muuta määrust (EÜ) nr 1529/2000, võttes aluseks nende kiu saamiseks kasvatatavate lina ja kanepisortide loetelu, mis vastavad komisjoni määruse (EÜ) nr 2316/1999 [7] (viimati muudetud määrusega (EÜ) nr 1157/2001 [8]) XII lisas sätestatud teatavate põllukultuuride tootjate toestussüsteemi tingimustele. (3) Käesoleva määrusega ettenähtud meetmed on kooskõlas seemneturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1529/2000 artikkel 1 asendatakse järgmisega: "Cannabis sativa L. sordid, mis vastavad määruse (EMÜ) nr 2358/71 artikli 3 lõike 6 alusel antava abi saamise tingimustele, on loetletud komisjoni määruse (EÜ) nr 2316/1999 [9] XII lisas." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. juuni 2001 Komisjoni nimel komisjoni liige Franz Fischler [1] EÜT L 302, 31.12.1972, lk 28. [2] EÜT L 24, 30.1.1998, lk 31. [3] EÜT L 125, 23.5.1996, lk 10. [4] EÜT L 146, 14.6.1979, lk 15. [5] EÜT L 300, 23.11.1999, lk 30. [6] EÜT L 1, 4.1.2000, lk 17. [7] EÜT L 280, 30.10.1999, lk 43. [8] EÜT L 157, 14.6.2001, lk 8. [9] EÜT L 280, 30.10.1999, lk 43. --------------------------------------------------
Euroopa Liidu Teataja L 055 , 24/02/2001 Lk 0044 - 0044



Komisjoni määrus (EÜ) nr 371/2001, 23. veebruar 2001, millega muudetakse määrust (EÜ) nr 2734/2000, millega muudetakse määrust (EMÜ) nr 1627/89 loomaliha kokkuostu kohta pakkumismenetluse teel ning muudetakse määrust (EÜ) nr 562/2000, milles sätestatakse nõukogu määruse (EÜ) nr 1254/1999 üksikasjalikud rakenduseeskirjad veiseliha kokkuostu kohta, või kehtestatakse erand sellest määrusest EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, [1] eriti selle artikli 47 lõiget 8, ning arvestades järgmist: (1) Komisjoni 14. detsembri 2000. aasta määrusega (EÜ) nr 2734/2000 (millega muudetakse määrust (EMÜ) nr 1627/89 loomaliha kokkuostu kohta pakkumismenetluse teel ning muudetakse määrust (EÜ) nr 562/2000, milles sätestatakse nõukogu määruse (EÜ) nr 1254/1999 üksikasjalikud rakenduseeskirjad veiseliha kokkuostu kohta, või kehtestatakse erand sellest määrusest, [2] viimati muudetud määrusega (EÜ) nr 283/2001 [3]) on kehtestatud teatavad komisjoni määruse (EÜ) nr 562/2000 [4] muudatused ja erandid, et tegeleda erakorralise olukorraga turul, mis tuleneb viimastest sündmustest seoses veiste spongioosse entsefalopaatiaga (BSE). (2) Pidades silmas seda erakorralist turuolukorda ning määruses (EÜ) nr 2734/2000 sätestatud sekkumismeetmete tõhususe parandamiseks tuleks sekkumise tingimustele vastavate kategooriate loetelule lisada C kategooria Austria puhul. Sellest tulenevalt tuleks kõnealust määrust muuta. (3) Sündmuste arengut silmas pidades peaks käesolev määrus jõustuma viivitamata. (4) Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2734/2000 artikkel 2 asendatakse järgmisega: "Artikkel 2 Olenemata määruse (EÜ) nr 562/2000 artikli 4 lõike 1 esimesest lõigust on sekkumiseks lubatud kokku osta järgmisi täiendavaid tooteid: - A kategooria, klassid O2 ja O3, - Austria: C kategooria, klassid U3, R3 ja O3, - Iirimaa: C kategooria, klass O4, - Ühendkuningriik ja Põhja-Iirimaa: C kategooria, klass O4." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. veebruar 2001 Komisjoni nimel komisjoni liige Franz Fischler [1] EÜT L 160, 26.6.1999, lk 21. [2] EÜT L 316, 15.12.2000, lk 45. [3] EÜT L 41, 10.2.2001, lk 22. [4] EÜT L 68, 16.3.2000, lk 22. --------------------------------------------------
Official Journal L 209 , 02/08/2001 P. 0013 - 0013



KOMISJONI MÄÄRUS (EÜ) nr 1578/2001, 1. august 2001, millega määratakse kindlaks tundlikud tootmispiirkonnad ja/või kõrge kvaliteediga sortide rühmad, mille suhtes ei kohaldata toortubaka kvoodi tagasiostmise programmi EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 2075/92 toortubakaturu ühise korralduse kohta,1 viimati muudetud määrusega (EÜ) nr 1336/2000,2 eriti selle artiklit 14a, ning arvestades järgmist: (1) Komisjoni 22. detsembri 1998. aasta määruse (EÜ) nr 2848/98 (millega kehtestatakse üksikasjalikud eeskirjad nõukogu määruse (EMÜ) nr 2075/92 (lisatasude kavade, tootmiskvootide ja eritoetuste andmise kohta tubakasektori tootjarühmadele)3 kohaldamiseks, viimati muudetud määrusega (EÜ) nr 1441/20004) artikli 34 lõike 2 kohaselt peab komisjon liikmesriikide ettepanekute põhjal määrama kindlaks, milliste tundlike tootmispiirkondade ja/või kõrge kvaliteediga sortide rühmade suhtes ei kohaldata kuni 25 % ulatuses iga liikmesriigi tagatiskünnisest kvoodi tagasiostmisprogrammi. (2) Teatavate liikmesriikide taotlusel tuleks need kõrge kvaliteediga sortide rühmad kindlaks määrata. (3) Kuna määruse (EÜ) nr 2848/98 artikli 35 lõikes 2 sätestatakse, et liikmesriigid peavad avalikustama oma müügisoovi enne 1. septembrit, et teised tootjad saaksid kvoodi osta enne selle tegelikku tagasiostmist, tuleb käesolevat määrust kohaldada alates 31. augustist 2001. (4) Käesoleva määrusega ettenähtud meetmed on kooskõlas tubakaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Kõrge kvaliteediga sortide rühmade suhtes ei kohaldata 2001. aasta saagi puhul kvoodi tagasiostmist järgmiselt. Portugalis: Rühm I: 1 251 tonni Rühm II: 283 tonni Prantsusmaal: Rühm I: 1 432,606 tonni Rühm II: 2 492,750 tonni Rühm III: 1 004,381 tonni Artikkel 2 Käesolev määrus jõustub Euroopa Ühenduste Teatajas avaldamise päeval. Käesolevat määrust kohaldatakse alates 31. augustist 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. august 2001 Komisjoni nimel komisjoni liige Frederik BOLKESTEIN 1 EÜT L 215, 30.7.1992, lk 70. 2 EÜT L 154, 27.6.2000, lk 2. 3 EÜT L 358, 31.12.1998, lk 17. 4 EÜT L 193, 17.7.2001, lk 5.
Euroopa Liidu Teataja L 066 , 08/03/2001 Lk 0029 - 0030



Komisjoni määrus (EÜ) nr 464/2001, 7. märts 2001, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja kaitstud geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 2796/2000, [2] eriti selle artikli 6 lõikeid 3 ja 4, ning arvestades järgmist: (1) Hispaania on vastavalt määruse (EMÜ) nr 2081/92 artiklile 5 saatnud komisjonile kaks taotlust teatavate nimede registreerimiseks päritolunimetustena. (2) Vastavalt kõnealuse määruse artikli 6 lõikele 1 on leitud, et taotlused vastavad kõikidele kõnealuses määruses sätestatud nõuetele ja sisaldavad eelkõige kõiki artikli 4 kohaselt nõutud andmeid. (3) Komisjonile ei ole esitatud kõnealuse määruse artikli 7 alusel ühtki vastuväidet käesoleva määruse lisas esitatud nimede kohta pärast nende avaldamist Euroopa Ühenduste Teatajas. [3] (4) Seepärast tuleks kõnealused nimed kanda kaitstud päritolunimetuste ja geograafiliste tähiste registrisse ja võtta kaitstud päritolunimetustena kaitse alla kogu ühenduses. (5) Käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 138/2001 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetuste (KPN) või kaitstud geograafiliste tähistena (KGT) määruse (EMÜ) nr 2081/92 artikli 6 lõikega 3 ettenähtud kaitstud päritolunimetuste registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. märts 2001 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 324, 21.12.2000, lk 26. [3] EÜT C 173, 22.6.2000, lk 4 ja 8. [4] EÜT L 327, 18.12.1996, lk 11. [5] EÜT L 23, 25.1.2001, lk 17. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Puu- ja köögivili HISPAANIA Azafrán de la Mancha (KPN) Pimentón de Murcia (KPN) --------------------------------------------------
Official Journal L 253 , 21/09/2001 P. 0016 - 0016



KOMISJONI MÄÄRUS (EÜ) nr 1851/2001, 20. september 2001, millega parandatakse määrust (EÜ) nr 2571/97 või müügi kohta alandatud hindadega ning toetuse andmise kohta koore, või ja kontsentreeritud või kasutamise korral pagaritoodete, jäätise ja teiste toiduainete valmistamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta,1 viimati muudetud määrusega (EÜ) nr 1670/2000,2 eriti selle artiklit 15, ning arvestades järgmist: (1) Komisjoni määruse (EÜ) nr 2571/973 (viimati muudetud määrusega (EÜ) nr 635/20004) VII lisas loetletakse kontrolleksemplarile T5 tehtavad erikanded. Kõikide keelte tekstide kontrollimisel on kõnealuses lisas avastatud trükiviga. (2) Kõnealuse määruse artikli 22 lõikega 4 sätestatakse karistus teisejärgulise kohustuse täitmatajätmise eest ning sama määruse III lisas on märgitud valemi B puhul kasutatavad märgistusained. Kõnealuste sätete saksakeelse teksti kontrollimisel on avastatud trüki- ja tõlkevigu. (3) Seepärast tuleb selle keele tekstis teha vajalikud parandused. (4) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Määruse (EÜ) nr 2571/97 VII lisa punkti B alapunkti b esimese taande kolmanda alltaande teises lõigus asendatakse sõna "Butter" sõnaga "Butterfett". 2. Määruse (EÜ) nr 2571/97 artiklis 22 ja III lisas tehakse parandused. Kõnealused parandused käsitlevad üksnes määruse saksakeelset teksti. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. september 2001 Komisjoni nimel komisjoni liige Franz FISCHLER 1 EÜT L 160, 26.6.1999, lk 48. 2 EÜT L 193, 29.7.2000, lk 10. 3 EÜT L 350, 20.12.1997, lk 3. 4 EÜT L 76, 25.3.2000, lk 9.
Euroopa Liidu Teataja L 100 , 11/04/2001 Lk 0012 - 0012



Komisjoni määrus (EÜ) nr 718/2001, 10. aprill 2001, millega kohandatakse nõukogu määrust (EÜ) nr 2200/96 seoses beetlipähklite ja koolapähklite CN-koodidega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, [1] viimati muudetud määrusega (EÜ) nr 3290/94, [2] eriti selle artikli 2 lõiget 1, ning arvestades järgmist: (1) Komisjoni 13. oktoobri 2000. aasta määrusega (EÜ) nr 2388/2000, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa, [3] muudetakse kaupade koondnomenklatuuri, eelkõige beetlipähklite ja koolapähklite osas. (2) Seepärast tuleks kohandada nõukogu 28. oktoobri 1996. aasta määruse (EÜ) nr 2200/96 (puu- ja köögiviljaturu ühise korralduse kohta, [4] viimati muudetud määrusega (EÜ) nr 2826/2000 [5]) artikli 1 lõike 2 tabelit. (3) Käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2200/96 artikli 1 lõike 2 tabeli kanne: "ex0802 | Muud pähklid, värsked või kuivatatud, lüditud või mitte, kooritud või mitte, välja arvatud beetlipähkel ja koolapähkel alamrubriigist 08029030" | asendatakse järgmisega: "ex0802 | Muud pähklid, värsked või kuivatatud, lüditud või mitte, kooritud või mitte, välja arvatud beetlipähkel ja koolapähkel alamrubriigist 08029020." | Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. aprill 2001 Komisjoni nimel komisjoni liige Franz Fischler [1] EÜT L 34, 9.2.1979, lk 2. [2] EÜT L 349, 31.12.1994, lk 105. [3] EÜT L 264, 18.10.2000, lk 1. [4] EÜT L 297, 21.11.1996, lk 1. [5] EÜT L 328, 23.12.2000, lk 2. --------------------------------------------------
Official Journal L 273 , 16/10/2001 P. 0017 - 0017



KOMISJONI MÄÄRUS (EÜ) nr 2022/2001, 15. oktoober 2001, millega muudetakse määrust (EÜ) nr 1623/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad turumehhanismide osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta,1 viimati muudetud määrusega (EÜ) nr 2826/2000,2 eriti selle artiklit 33, ning arvestades järgmist: (1) Komisjoni 25. juuli 2000. aasta määrus (EÜ) nr 1623/2000 (milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad turumehhanismide osas,3 viimati muudetud määrusega (EÜ) nr 1660/20014) artikliga 63 nähakse ette toetuskava veinist alkohoolsete jookide destilleerimiseks. Kõnealune kava kehtestati esmakordselt 2000/01. veiniaastaks. Esimesel kohaldamisaastal saadud kogemusi arvesse võttes on vaja kava muuta. Ühtlasema korra tagamiseks kogu aasta jooksul tuleks lubada destilleerimist mitmes osas. (2) Käesoleva määrusega ettenähtud meetmed on kooskõlas veinituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1623/2000 artikli 63 lõikele 1 lisatakse järgmine lõik: "2001/02. veiniaastal alustatakse destilleerimist ajavahemikul 16. oktoobrist 15. novembrini. Maksimumkogus, mille kohta võib artiklis 65 osutatud lepinguid sõlmida või deklaratsioone esitada, on 7 miljonit hektoliitrit. Komisjon kuulutab hiljem välja lisakoguste destilleerimise alguse määruse (EÜ) nr 1493/1999 artiklis 75 sätestatud korras määratletava(te) ajavahemiku või ajavahemike jooksul." Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. oktoober 2001 Komisjoni nimel komisjoni liige Franz FISCHLER 1 EÜT L 179, 14.7.1999, lk 1. 2 EÜT L 328, 23.12.2000, lk 2. 3 EÜT L 194, 31.7.2000, lk 45. 4 EÜT L 221, 17.8.2001, lk 8.
Komisjoni määrus (EÜ) nr 784/2001,

23. aprill 2001,

millega muudetakse määrust (EÜ) nr 1227/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad tootmisvõimsuse puhul

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] muudetud määrusega (EÜ) nr 2826/2000, [2] eriti selle artiklit 11,

ning arvestades järgmist:

(1) Määruse (EÜ) nr 1493/1999 artiklites 11 ja 13 sätestatakse, et viinamarjaistanduste ümberkujundamine ja muutmine hõlmab väljajuurimist ja taasistutamist liikmesriikide koostatud kavadega hõlmatud viinamarjakasvatuspiirkondades. Teatavatel juhtudel on struktuurilisest olukorrast tulenevalt siiski vaja välja anda uusistutus- õigusi. Kõnealuseid õigusi tohib anda ainult piirkonnale, mille puhul see on tehnilisest seisukohast ümberkujundamiseks hädavajalik. Seda võimalust tuleks seepärast arvesse võtta ja asjakohaseid sätteid tuleks vastavalt muuta.

(2) Tegelikkuses tehakse viinamarjaistanduste ümberkujundamise ja muutmisega seotud põllumajandustööd maatüki tasandil. Kavade rakendamise hõlbustamiseks tuleks ette näha tingimused, mille täitmise korral on tootjatel õigus saada abi ettemakset enne asjaomase meetme läbiviimist.

(3) Artikli 16 lõike 1 punkti a sõnastus ei ole lisa tabelis 4.1 täpne (v.a portugali-, inglise-, saksa- ja soomekeelses tekstis). Segaduse vältimiseks tuleks need kaks teksti ühtlustada.

(4) Veinituru korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud,

ON VASTU VÕTNUD KÄESOLEVA MÄÄRUSE:

Artikkel 1

Komisjoni määrust (EÜ) nr 1227/2000 [3] muudetakse järgmiselt.

1. Artikli 13 punktile c lisatakse järgmine lõik:

"Need eeskirjad hõlmavad uusistutusõiguste kasutamist. Eeskirjades nähakse ette, et uusistutusõigust võib kasutada üksnes juhul, kui see on tehniliselt vajalik, ja see võib moodustada kavaga hõlmatud üldpindalast kuni 10 %. Eeskirjades sätestatakse samuti asjaomastele piirkondadele antud abi vastav vähendamine."

2. Artikli 15 punktile c lisatakse pärast sõnu

"mõne muu meetme puhul"

järgmine tekst:

"sama maatüki osas."

3. Lisa tabelis 4.1. (v.a. portugali-, inglis-, saksa- ja soomekeelses tekstis) asendatakse märkus 2 järgmisega:

"Kuni märgitud kuupäevani tekkinud kulud (käesoleva määruse artikli 16 lõike 1 punkt a)."

Artikkel 2

Käesolev määrus jõustub järgmisel päeval pärast selle avaldamist Euroopa ÜhendusteTeatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. aprill 2001

Komisjoni nimel

komisjoni liige

Franz Fischler

[1] EÜT L 179, 14.7.1999, lk 1.

[2] EÜT L 328, 23.12.2000, lk 2.

[3] EÜT L 143, 16.6.2000, lk 1.

--------------------------------------------------
Euroopa Liidu Teataja L 345 , 29/12/2001 Lk 0006 - 0006



Nõukogu määrus (EÜ) nr 2583/2001, 19. detsember 2001, millega muudetakse määrust (EÜ) nr 2204/90, millega sätestatakse piima- ja piimatooteturu ühise korralduse täiendavad üldeeskirjad juustu osas EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades järgmist: (1) Vastavalt määrusele (EMÜ) nr 2204/90 [3] on kaseiini ja kaseinaatide kasutamiseks juustu valmistamisel vaja eelnevat luba ning kõnealuse määruse artikli 3 lõikega 3 on loa puudumise korral ette nähtud ühenduse karistus, mis põhineb eelkõige lõssipulbri sekkumishinnast tuleneva lõssi väärtusel. (2) Kuna kõnealuse karistuse eesmärk on ilma loata kasutamisest tuleneva majandusliku kasu tühistamine, peaks karistuse arvutamine põhinema lõssipulbri turuhinnal, mis väljendab paremini lõssi kui juustutootmise tooraine tegelikku maksumust, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2204/90 artikli 3 lõige 3 asendatakse järgmisega: "3. Ilma et see piiraks asjaomase liikmesriigi sätestatud või sätestatavaid karistusi, tuleb iga 100 kg ilma loata kasutatud kaseiini ja kaseinaatide koguste eest tasuda summa, mis võrdub 110 protsendiga lõssipulbri sekkumishinnast tuleneva ja 100 kg kaseiini ja kaseinaatide tootmiseks vajamineva lõssi väärtuse ning kaseiini ja kaseinaatide turuhinna vahest. Kõnealused väärtused määratakse kindlaks nõukogu 17. mai 1999. aasta määruse (EÜ) nr 1255/1999 (piima- ja piimatooteturu ühise korralduse kohta) [4] artiklis 42 sätestatud korras." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 2001 Nõukogu nimel eesistuja A. Neyts-uyttebroeck [1] EÜT C 304 E, 30.10.2001, lk 177. [2] 11. detsembril 2001 esitatud arvamus (Euroopa Ühenduste Teatajas seni avaldamata). [3] EÜT L 201, 31.7.1990, lk 7. [4] EÜT L 160, 26.6.1999, lk 48. --------------------------------------------------
Euroopa Liidu Teataja L 129 , 11/05/2001 Lk 0003 - 0003



Komisjoni määrus (EÜ) nr 911/2001, 10. mai 2001, millega laiendatakse nõukogu määruse (EÜ) nr 2200/96 I lisas esitatud toodete loetelu EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud komisjoni määrusega (EÜ) nr 718/2001, [2] eriti selle artikli 2 lõiget 3, ning arvestades järgmist: (1) Värske puu- ja köögivilja ühiseid kohustuslikke standardeid kasutav liigitus loob taustsüsteemi, mis soodustab ausat kaubandust ja turu läbipaistvust ning lisaks kõrvaldab turult ebarahuldava kvaliteediga tooted; kõnealune süsteem aitab samuti parandada tootmise tasuvust. (2) Euroopa seenekasvatajate ühenduse esindajate abiga on ÜRO Euroopa Majanduskomisjoni riknevate toodete standardimise ja kvaliteedi arendamise töörühm võtnud äsja ühehäälselt vastu uue standardi perekonna Agaricus kultuurseente kohta; kuna märkimisväärsed kogused ja väärtused ühendusesiseses ja -välises kultuurseentega kauplemises õigustavad standardi vastuvõtmist, tuleks kõnealune toode lisada nende toodete loetellu, mida tuleb tarnida tarbijale värskelt ja mille suhtes kohaldatakse standardeid. (3) Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2200/96 I lisas esitatud loetellu lisatakse kultuurseened. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 10. mai 2001 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 100, 11.4.2001, lk 12. --------------------------------------------------